CELEX: 32014D0302
Language: da
Date: 2014-05-27 00:00:00
Title: 2014/302/EU: Kommissionens gennemførelsesafgørelse af 27. maj 2014 om ændring af afgørelse 2011/166/EU om etablering af et SHARE-ERIC

28.5.2014   
            
            
               DA
            
            
               Den Europæiske Unions Tidende
            
            
               L 159/52
            
         KOMMISSIONENS GENNEMFØRELSESAFGØRELSE
   af 27. maj 2014
   om ændring af afgørelse 2011/166/EU om etablering af et SHARE-ERIC
   
      (2014/302/EU)
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 723/2009 af 25. juni 2009 om fællesskabsrammebestemmelser for et konsortium for en europæisk forskningsinfrastruktur (ERIC) (1), særlig artikel 11, stk. 1, og
   ud fra følgende betragtninger:
   
               (1)
            
            
               Undersøgelsen om sundhed, aldring og pensionering i Europa som et konsortium for en europæisk forskningsinfrastruktur (SHARE-ERIC) blev etableret ved Kommissionens afgørelse 2011/166/EU (2).
            
         
               (2)
            
            
               SHARE-ERIC's vedtægter, der er knyttet som bilag til afgørelse 2011/166/EU, fastsætter, at det vedtægtsmæssige hjemsted skal overføres til Tyskland, så snart de tyske myndigheder har fremlagt den nødvendige erklæring, jf. artikel 5, stk. 1, litra d), i forordning (EF) nr. 723/2009.
            
         
               (3)
            
            
               Efter de tyske myndigheders fremlæggelse af erklæringen fremsendte SHARE-ERIC den 21. september 2013 et forslag til Kommissionen om ændring af vedtægterne i henhold til artikel 11, stk. 1, i forordning (EF) nr. 723/2009.
            
         
               (4)
            
            
               Adskillige ændringer, herunder den ændring, som tager højde for overførslen af det vedtægtsmæssige hjemsted til Tyskland, er trådt i kraft, jf. artikel 11, stk. 4, i forordning (EF) nr. 723/2009.
            
         
               (5)
            
            
               Andre ændringer vedrørende ejerskab, udbredelse af SHARE-ERIC-oplysninger og skattefritagelser som følge af overførsel af hjemstedet til Tyskland kræver Kommissionens godkendelse.
            
         
               (6)
            
            
               Foranstaltningerne i denne afgørelse er i overensstemmelse med udtalelse fra det udvalg, der er nedsat ved artikel 20 i forordning (EF) nr. 723/2009 —
            
         VEDTAGET DENNE AFGØRELSE:
   Artikel 1
   SHARE-ERIC's vedtægter, der er knyttet som bilag til afgørelse 2011/166/EU, ændres i overensstemmelse med bilaget til nærværende afgørelse.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
   
      Udfærdiget i Bruxelles, den 27. maj 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 206 af 8.8.2009, s. 1.
   
      (2)  Kommissionens afgørelse 2011/166/EU af 17. marts 2011 om etablering af et SHARE-ERIC (EUT L 71 af 18.3.2011, s. 20).
   
      BILAG
      SHARE-ERIC's vedtægter ændres som følger:
      
                  1.
               
               
                  Artikel 11, stk. 2, affattes således:
                  »2)   SHARE-ERIC ejer undersøgelsen og alle dertil hørende data, herunder add-ons certificeret af SHARE, meta- og paradata, alle adresse- og linkfiler og alle intellektuelle ejendomsrettigheder, der hidrører fra gennemførelsen af undersøgelsen.«
               
            
                  2.
               
               
                  Artikel 12, stk. 1, affattes således:
                  »1)   SHARE-ERIC formidler straks efter datarensning, imputering og dokumentation og under hensyntagen til international og national lovgivning om privatlivets fred de indsamlede data til forskersamfundet.«
               
            
                  3.
               
               
                  Artikel 13 ændres således:
                  
                              a)
                           
                           
                              Stk. 4 affattes således:
                              »4)   Skattefritagelser på grundlag af artikel 143, stk. 1, litra g), og artikel 151, stk. 1, litra b), i direktiv 2006/112/EF og i henhold til artikel 50 og 51 i Rådets gennemførelsesforordning (EU) nr. 282/2011 (1) gælder for køb af varer og tjenesteydelser til SHARE-ERIC's tjenestebrug, som anskaffes og betales af SHARE-ERIC, og hvor det momsbeløb, der skal refunderes, overstiger i alt 25 EUR per faktura. De enkelte medlemmers indkøb er ikke omfattet af disse fritagelser.
                              Første afsnit finder dog ikke anvendelse, hvis det fordrejer konkurrencevilkårene.
                              
                                 (1)  EUT L 77 af 23.3.2011, s. 1.«"
						
                           
                        
                              b)
                           
                           
                              Som punkt 5 og 6 indsættes:
                              »5)   Punktafgiftspligtige varer som defineret i artikel 1, stk. 1, litra b) og c), i Rådets direktiv 2008/118/EF (2) kan fritages for punktafgifter i overensstemmelse med artikel 12, stk. 1, litra b), i dette direktiv, forudsat at disse punktafgiftspligtige varer udelukkende er bestemt til SHARE-ERIC's tjenestebrug og anskaffes og betales af SHARE-ERIC.
                              Fritagelse for betaling af punktafgifter kan ikke indrømmes for punktafgiftspligtige varer, der er beregnet til SHARE-ERIC's ansatte eller tredjemands personlige brug.
                              6)   Afgifter på energiprodukter og elektricitet som defineret i artikel 1, stk. 1, litra a), i direktiv 2008/118/EF kan tilbagebetales i henhold til artikel 12, stk. 1, litra b), og artikel 12, stk. 2, i dette direktiv, under forudsætning af, at disse energiprodukter og elektriciteten er beregnet til SHARE-ERIC's tjenestebrug, anskaffes og betales af SHARE-ERIC, og at det momsbeløb, der skal refunderes, overstiger i alt 25 EUR per faktura.
                              Der kan ikke indrømmes fritagelse for punktafgifter på energiprodukter eller elektricitet, som er beregnet til SHARE-ERIC's ansatte eller tredjemands personlige brug.
                              
                                 (2)  EUT L 9 af 14.1.2009, s. 12.«"